CELEX: 32022R0931
Language: lt
Date: 2022-03-23 00:00:00
Title: Komisijos deleguotasis reglamentas (ES) 2022/931 2022 m. kovo 23 d. kuriuo Europos Parlamento ir Tarybos reglamentas (ES) 2017/625 papildomas nustatant teršalų maiste oficialios kontrolės vykdymo taisykles (Tekstas svarbus EEE)

2022 6 17   
               
               
                  LT
               
               
                  Europos Sąjungos oficialusis leidinys
               
               
                  L 162/7
               
            
         KOMISIJOS DELEGUOTASIS REGLAMENTAS (ES) 2022/931
         2022 m. kovo 23 d.
         kuriuo Europos Parlamento ir Tarybos reglamentas (ES) 2017/625 papildomas nustatant teršalų maiste oficialios kontrolės vykdymo taisykles
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 19 straipsnio 2 dalies a punktą,
         kadangi:
         
                     (1)
                  
                  
                     Reglamentu (ES) 2017/625 nustatytos oficialios kontrolės ir kitos oficialios veiklos, kurią valstybių narių kompetentingos institucijos vykdo siekdamos patikrinti, ar laikomasi Sąjungos maisto ir maisto saugos srities teisės aktų, taisyklės. To reglamento 109 straipsnyje nustatyta valstybių narių pareiga užtikrinti, kad oficialią kontrolę kompetentingos institucijos vykdytų remdamosi daugiamečiu nacionaliniu kontrolės planu (toliau – DNKP). Be to, Reglamente (ES) 2017/625 nustatytas bendras DNKP turinys, reikalaujama, kad valstybės narės savo DNKP nustatytų oficialią teršalų maiste kontrolę, ir šiuo atžvilgiu Komisijai suteikiami įgaliojimai nustatyti konkrečius oficialios kontrolės vykdymo reikalavimus, įskaitant, kai tinkama, mėginių įvairovę ir gamybos, perdirbimo ir platinimo etapą, kuriame turi būti imami mėginiai;
                  
               
                     (2)
                  
                  
                     Reglamentu (ES) 2017/625 panaikinta Tarybos direktyva 96/23/EB (2), kurioje buvo nustatytos tam tikrų medžiagų, įskaitant teršalus, gyvuose gyvūnuose ir gyvūniniuose produktuose stebėsenos priemonės ir nustatyti konkretūs reikalavimai valstybių narių rengiamiems likučių ar medžiagų, patenkančių į jos taikymo sritį, nustatymo stebėsenos planams. Tačiau į Reglamentą (ES) 2017/625 neįtrauktos visos toje direktyvoje arba ja remiantis Komisijos priimtuose aktuose nustatytos priemonės. Todėl šiuo reglamentu ir Komisijos įgyvendinimo reglamentu (ES) 2022/932 (3) siekiama užtikrinti, kad, vadovaujantis Reglamentu (ES) 2017/625, būtų toliau taikomos Direktyvos 96/23/EB taisyklės, susijusios su DNKP turiniu ir jo parengimu, taip pat mėginių įvairove ir gamybos, perdirbimo ir platinimo etapu, kuriame turi būti imami mėginiai teršalams maiste nustatyti;
                  
               
                     (3)
                  
                  
                     Tačiau, remiantis Reglamento (ES) 2017/625 19 straipsniu, kuriame kalbama apie teršalus maiste apskritai, tikslinga, kad šis reglamentas taip pat būtų taikomas oficialiai kontrolei, kuri būtina siekiant nustatyti visus teršalus, patenkančius į Tarybos reglamento (EEB) Nr. 315/93 (4) taikymo sritį. Todėl šis reglamentas turėtų būti taikomas oficialiai kontrolei, būtinai siekiant nustatyti teršalus maiste, kurių didžiausia leidžiamoji koncentracija arba kita reglamentuojama koncentracija, dėl kurių kompetentingos institucijos privalo imtis arba imasi veiksmų, yra nustatytos Sąjungos teisės aktais;
                  
               
                     (4)
                  
                  
                     galima laikyti, kad gyvsidabrio maiste aptinkama dėl aplinkos taršos, nes pesticidai, kurių sudėtyje yra gyvsidabrio, Sąjungoje uždrausti jau daugiau kaip trisdešimt metų. Todėl didžiausios leidžiamosios gyvsidabrio junginių koncentracijos, nustatytos Europos Parlamento ir Tarybos reglamente (EB) Nr. 396/2005 (5), Komisijos direktyvoje 2006/125/EB (6), Komisijos deleguotajame reglamente (ES) 2016/127 (7) ir Komisijos deleguotajame reglamente (ES) 2016/128 (8), oficialiai kontrolei taip pat turėtų būti taikomas šis reglamentas, o ne konkrečios pesticidų likučių kontrolės taisyklės;
                  
               
                     (5)
                  
                  
                     siekiant užtikrinti, kad oficiali kontrolė būtų veiksmingai vykdoma visose valstybėse narėse, tikslinga nustatyti taisykles dėl teršalų arba teršalų grupių ir prekių grupių, kurių mėginius turi imti valstybės narės, derinių ir mėginių ėmimo strategijos, įskaitant kriterijus, pagal kuriuos būtų nustatomas valstybių narių planų turinys ir vykdoma susijusi oficiali kontrolė;
                  
               
                     (6)
                  
                  
                     todėl yra tikslinga papildyti Reglamento (ES) 2017/625 19 straipsnio 1 dalį nustatant teršalų maiste oficialios kontrolės vykdymo taisykles;
                  
               
                     (7)
                  
                  
                     Reglamento (ES) 2017/625 150 straipsnio 1 dalyje nustatytas pereinamasis laikotarpis, kuriuo valstybės narės įpareigojamos vykdyti oficialią kontrolę pagal Direktyvą 96/23/EB iki 2022 m. gruodžio 14 d. Reglamento (ES) 2017/625 19 straipsnio 1 dalyje nustatyta, kad oficiali kontrolė siekiant patikrinti, ar laikomasi taisyklių dėl maisto ir maisto saugos, taip pat dėl pašarų ir pašarų saugos, apima oficialią kontrolę, susijusią su atitinkamomis medžiagomis, įskaitant medžiagas, skirtas naudoti su maistu besiliečiančiose medžiagose, teršalus ir neleidžiamas, draudžiamąsias bei nepageidaujamas medžiagas, dėl kurių naudojimo arba buvimo ant kultūrinių augalų ar gyvūnų arba naudojimo maistui ar pašarams gaminti arba perdirbti maiste ar pašaruose gali atsirasti tų cheminių medžiagų likučių. Tačiau, kadangi paskutiniai valstybių narių pagal Direktyvą 96/23/EB priimti stebėsenos planai bus taikomi 2022 m., taigi ir po 2022 m. gruodžio 14 d., šis reglamentas turėtų būti taikomas nuo 2023 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Šiame reglamente taikoma Tarybos reglamento (EEB) Nr. 315/93 1 straipsnio 1 dalies antroje pastraipoje pateikta „teršalo“ apibrėžtis.
         
         
            2 straipsnis
            Valstybės narės teršalų maiste kontrolę vykdo pagal I priedo nuostatas.
            Valstybės narės patvirtina mėginių ėmimo strategiją pagal II priede nustatytus kriterijus.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2023 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. kovo 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 95, 2017 4 7, p. 1.
         
            (2)  1996 m. balandžio 29 d. Tarybos direktyva 96/23/EB dėl kai kurių medžiagų ir jų likučių gyvuose gyvūnuose ir gyvūninės kilmės produktuose monitoringo priemonių, panaikinanti Direktyvas 85/358/EEB ir 86/469/EEB bei Sprendimus 89/187/EEB ir 91/664/EEB (OL L 125, 1996 5 23, p. 10).
         
            (3)  2022 m. birželio 9 d. Komisijos įgyvendinimo reglamentas (ES) 2022/932 dėl vienodos teršalų maiste oficialios kontrolės praktinės tvarkos, daugiamečių nacionalinių kontrolės planų konkretaus papildomo turinio ir jiems rengti skirtos konkrečios papildomos tvarkos (žr. šio Oficialiojo leidinio p. 13).
         
            (4)  1993 m. vasario 8 d. Tarybos reglamentas (EEB) Nr. 315/93, nustatantis Bendrijos procedūras dėl maisto teršalų (OL L 37, 1993 2 13, p. 1);
         
            (5)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).
         
            (6)  2006 m. gruodžio 5 d. Komisijos direktyva 2006/125/EB dėl perdirbtų grūdinių maisto produktų ir maisto kūdikiams bei mažiems vaikams (OL L 339, 2006 12 6, p. 16).
         
            (7)  2015 m. rugsėjo 25 d. Komisijos deleguotasis reglamentas (ES) 2016/127, kuriuo Europos Parlamento ir Tarybos reglamentas (ES) Nr. 609/2013 papildomas specialiaisiais pradinio ir tolesnio maitinimo kūdikių mišinių sudėties ir informacijos apie juos teikimo reikalavimais ir su kūdikių bei mažų vaikų maitinimu susijusios informacijos teikimo reikalavimais (OL L 25, 2016 2 2, p. 1).
         
            (8)  2015 m. rugsėjo 25 d. Komisijos deleguotasis reglamentas (ES) 2016/128, kuriuo Europos Parlamento ir Tarybos reglamentas (ES) Nr. 609/2013 papildomas specialiaisiais specialiosios medicininės paskirties maisto produktų sudėties ir informacijos apie juos teikimo reikalavimais (OL L 25, 2016 2 2, p. 30).
      
      
         
            I PRIEDAS
            Teršalų arba teršalų grupių ir prekių grupių konkrečių derinių atrankos taisyklės
            
               1.   
               Valstybės narės tikrina šiuos teršalų arba teršalų grupių derinius šiose prekių grupėse:
               
                           Prekių grupės
                        
                        
                           Halogeninti patvarieji organiniai teršalai
                        
                        
                           Metalai
                        
                        
                           Mikotoksinai
                        
                        
                           Kiti teršalai
                        
                     
                           Neperdirbta galvijiena, aviena ir ožkiena (įskaitant valgomuosius subproduktus)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Neperdirbta kiauliena (įskaitant valgomuosius subproduktus)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Neperdirbta arklinių šeimos gyvūnų mėsa (įskaitant valgomuosius subproduktus)
                        
                        
                            
                        
                        
                           x
                        
                        
                            
                        
                        
                           x
                        
                     
                           Neperdirbta paukštiena (įskaitant valgomuosius subproduktus)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Neperdirbta kitų ūkiuose auginamų sausumos gyvūnų mėsa (*) (įskaitant valgomuosius subproduktus)
                        
                        
                            
                        
                        
                           x
                        
                        
                            
                        
                        
                            
                        
                     
                           Žalias galvijų, avių ir ožkų pienas
                        
                        
                           x
                        
                        
                           x
                        
                        
                           x
                        
                        
                           x
                        
                     
                           Švieži vištų kiaušiniai ir kiti kiaušiniai
                        
                        
                           x
                        
                        
                           x
                        
                        
                            
                        
                        
                           x
                        
                     
                           Medus
                        
                        
                            
                        
                        
                           x
                        
                        
                            
                        
                        
                           x
                        
                     
                           Neperdirbti žuvininkystės produktai (**) (išskyrus vėžiagyvius)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Vėžiagyviai ir dvigeldžiai moliuskai
                        
                        
                           x
                        
                        
                           x
                        
                        
                            
                        
                        
                           x
                        
                     
                           Sausumos ir jūrų gyvūnų riebalai ir aliejai
                        
                        
                           x
                        
                        
                           x
                        
                        
                            
                        
                        
                           x
                        
                     
                           Perdirbti gyvūniniai produktai (***)
                           
                        
                        
                           x
                        
                        
                           x
                        
                        
                            
                        
                        
                           x
                        
                     
            
               2.   
               
                  Valstybės narės atsižvelgia į visus teršalų arba teršalų grupių ir negyvūninio maisto prekių grupių, kurių didžiausios leidžiamosios koncentracijos arba kitos reglamentuojamos koncentracijos nustatytos Sąjungos teisės aktais, derinius.
               
            
            
               3.   
               Kiekviena valstybė narė, atrinkdama konkrečius tikrintinų teršalų arba teršalų grupių ir prekių grupių derinius, atsižvelgia į šiuos kriterijus:
               
                           a)
                        
                        
                           neatitikties atvejų nustatymo valstybės narės mėginiuose, kitų valstybių narių mėginiuose arba trečiųjų šalių mėginiuose dažnumą, ypač kai apie juos pranešama per Skubių pranešimų apie nesaugų maistą ir pašarus sistemą arba Administracinės pagalbos ir bendradarbiavimo sistemą;
                        
                     
                           b)
                        
                        
                           tinkamų laboratorinių metodų ir analizės standartų prieinamumą;
                        
                     
                           c)
                        
                        
                           galimą riziką vartotojams arba tam tikroms gyventojų grupėms, kylančią dėl maiste esančių teršalų suvartojimo, atsižvelgiant į atitinkamą iš Europos maisto saugos tarnybos gautą informaciją, arba, jei tokios informacijos nėra, į kitus informacijos šaltinius, pvz., mokslinius leidinius ar nacionalinius rizikos vertinimus;
                        
                     
                           d)
                        
                        
                           suvartojimo duomenis (poveikio per maistą modelius);
                        
                     
                           e)
                        
                        
                           kalbant apie maisto produktus, kuriems taikomas į Sąjungą įvežamų gyvūninių maisto produktų kontrolės planas, kaip nurodyta Reglamento (ES) 2022/932 5 straipsnyje, taip pat atsižvelgiama į šiuos kriterijus (jeigu jie taikomi):
                           
                                       i)
                                    
                                    
                                       Komisijos vykdomos kontrolės trečiosiose šalyse rezultatus;
                                    
                                 
                                       ii)
                                    
                                    
                                       bet kokią informaciją, keliančią abejonių dėl importuojamų maisto produktų atitikties Sąjungos taisyklėms garantijų patikimumo;
                                    
                                 
                                       iii)
                                    
                                    
                                       informaciją apie padidintą budrumą.
                                    
                                 
                     
            
               (*)  Kiti ūkiuose auginami sausumos gyvūnai, kaip apibrėžta Reglamento (EB) Nr. 396/2005 I priedo A dalies 1017000 įraše.
            
               (**)  Žuvininkystės produktai, kaip apibrėžta 2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame specialias higienos taisykles gyvūninės kilmės maisto produktams (OL L 139, 2004 4 30, p. 55).
            
               (***)  Perdirbti produktai, kaip apibrėžta 2004 m. balandžio 29 d. Europos Parlamento ir Tarybos reglamente (EB) Nr. 852/2004 dėl maisto produktų higienos (OL L 139, 2004 4 30, p. 1).
         
      
      
         
            II PRIEDAS
            Mėginių ėmimo strategijos kriterijai
            
               1.   
               Kiekvieno tikrintino maisto tvarkymo subjekto atveju valstybė narė, atrinkdama tikrintiną maisto produktų rūšį, atsižvelgia į šiuos kriterijus:
               
                           a)
                        
                        
                           ankstesnius reikalavimų nesilaikymo atvejus;
                        
                     
                           b)
                        
                        
                           rizikos veiksnių analizės ir svarbiųjų valdymo taškų sistemos taikymo bei susijusios savarankiškos kontrolės trūkumus;
                        
                     
                           c)
                        
                        
                           įrašų, susijusių su Reglamento (EB) Nr. 852/2004 I priedo A dalies III skirsnyje nustatytų reikalavimų laikymusi, saugojimo trūkumus;
                        
                     
                           d)
                        
                        
                           reprezentatyviųjų mėginių ėmimą nepriklausomai nuo maisto tvarkymo subjekto dydžio;
                        
                     
                           e)
                        
                        
                           naujas situacijas (vartojimo modelių pokyčius, gaivalines nelaimes ar ekonomines problemas, dėl kurių atsiranda pokyčiai prekybos maistu grandinėse, ir t. t.).
                        
                     
            
               2.   
               Kiekviena valstybė narė, atrinkdama skerdyklas, pjaustymo patalpas, pieno gamybos įmones, žuvininkystės ir akvakultūros produktų gamybos ir tiekimo rinkai įmones, medaus ir kiaušinių gamybos įmones ir kiaušinių pakavimo centrus, atsižvelgia į šiuos kriterijus:
               
                           a)
                        
                        
                           I priedo 3 punkte ir šio priedo 1 punkte išvardytus kriterijus;
                        
                     
                           b)
                        
                        
                           atitinkamoms įmonėms tenkančią valstybės narės skerdyklų, pjaustymo patalpų, pieno gamybos įmonių, žuvininkystės ir akvakultūros produktų gamybos ir tiekimo rinkai įmonių, medaus ir kiaušinių gamybos įmonių ir kiaušinių pakavimo centrų bendros gamybos apimties dalį;
                        
                     
                           c)
                        
                        
                           atitinkamą paskerstų gyvūnų, pieno, akvakultūros produktų, medaus ir kiaušinių kilmę.
                        
                     
            
               3.   
               
                  Imant ėminius stengiamasi iš vieno maisto tvarkymo subjekto neimti mėginių kelis kartus, nebent šis subjektas būtų atrinktas remiantis 1 punkte nurodytais kriterijais arba kontrolės plane būtų pateiktas tinkamas pagrindimas. Užtikrinama, kad būtų laikomasi suplanuoto patikrinimų dažnumo.
               
            
            
               4.   
               
                  Maisto produktų, kuriems taikomas Sąjungos rinkai pateiktų maisto produktų kontrolės planas, kaip nustatyta Reglamento (ES) 2022/932 4 straipsnyje, mėginiai imami iš rinkai pateiktų maisto produktų ir pateikti rinkai skirtų maisto produktų (pirminės gamybos etape, iš laisvai laikomų gyvūnų ir jų produktų, skerdyklų, maisto perdirbimo, laikymo ar pardavimo metu ir t. t.).